

ประกาศองค์การบริหารส่วนตำบลดินอุดม
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง...........................................................................
		องค์การบริหารส่วนตำบลดินอุดม อำเภอลำทับ จังหวัดกระบี่   มีความประสงค์จะรับสมัครเลือกสรรบุคคลเป็นพนักงานจ้างประเภทพนักงานจ้างตามภารกิจ เพื่อปฏิบัติงานในองค์การบริหารส่วนตำบลดินอุดม  
		อาศัยอำนาจตามความในมาตรา ๑๓  และมาตรา ๑๔ ประกอบมาตรา ๒๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒  ประกาศคณะกรรมการพนักงานส่วนตำบลจังหวัดกระบี่   เรื่อง มาตรฐานทั่วไปเกี่ยวกับพนักงานจ้าง  ลงวันที่  ๒๗ กรกฎาคม  พ.ศ.๒๕๔๗   องค์การบริหารส่วนตำบลดินอุดม  รับสมัครบุคคลเพื่อสรรหาและเลือกสรรเป็นพนักงานจ้างดังนี้
๑. ตำแหน่งที่รับสมัคร จำนวน ๕  อัตรา  ๕  ตำแหน่ง 
๑.๑ สำนักปลัดฯ
	๑.๑.๑ ตำแหน่ง พนักงานขับรถยนต์			จำนวน  ๑  ตำแหน่ง
๑.๒  ส่วนโยธา
	๑.๒.๑ ตำแหน่ง  ผู้ช่วยเจ้าหน้าที่บันทึกข้อมูล		จำนวน  ๑  ตำแหน่ง
        ๑.๒.๒ ตำแหน่ง  ผู้ช่วยช่างเขียนแบบ			จำนวน  ๑  ตำแหน่ง
๑.๓  ส่วนการศึกษา
       ๑.๓.๑ ตำแหน่ง  ผู้ช่วยนักวิชาการศึกษา  		 	จำนวน  ๑  ตำแหน่ง
       ๑.๓.๒ ตำแหน่ง  ผู้ช่วยเจ้าหน้าที่พัสดุ		          จำนวน  ๑  ตำแหน่ง    ๒. คุณสมบัติทั่วไป
(๑)  มีสัญชาติไทย
(๒)  มีอายุไม่ต่ำกว่า  ๑๘  บริบูรณ์และไม่เกิน ๖๐ ปี
(๓)  ไม่เป็นบุคคลล้มละลาย
          (๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานองค์การบริหารส่วนตำบล
(๕)  ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
/(๖) ไม่เป็นผู้…


- ๒ –

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
 (๗) ไม่เป็นผู้ต้องโทษจำคุกโดยคำพิพากษาถึงที่สุดให้จำคุก เพราะกระทำความผิดทางอาญา เว้นแต่โทษสำหรับความผิดที่ได้กระทำโดยประมาทหรือความผิดลหุโทษ
 (๘)  ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานของรัฐ
		(๙)  ไม่เป็น พระภิกษุ หรือสามเณร  นักพรต
(๑๐) ไม่เป็นผู้เคยกระทำการทุจริตในการสอบเข้ารับราชการ
หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น  และต้องนำใบรับรองแพทย์ ซึ่งออกไม่ให้เกิน ๑ เดือน  และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นมายื่นด้วย
	      ๓. คุณสมบัติเฉพาะสำหรับตำแหน่งพนักงานขับรถยนต์
		  ๓.๑.๑ ได้รับวุฒิการศึกษา ม.๓  ม.๖ (ปวช.) หรือเทียบเท่า และมีความรู้ความสามารถและชำนาญงานในหน้าที่  และได้รับใบอนุญาตขับรถยนต์ตามกฎหมาย ( ไม่น้อยกว่า ๕ ปี)  พร้อมหนังสือรับรองการปฏิบัติงานจากหน่วยงานที่เคยปฏิบัติงาน  ไม่น้อยกว่า  ๕ ปี  หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
		ลักษณะงานที่ปฏิบัติและคุณลักษณะเฉพาะตำแหน่ง
	ปฏิบัติงานขับรถยนต์ บำรุงรักษา ทำความสะอาดรถยนต์ และแก้ไขข้อขัดข้องในการใช้รถยนต์  และปฏิบัติงานอื่นๆ ที่ได้รับมอบหมายจากผู้บังคับบัญชา

คุณสมบัติเฉพาะสำหรับตำแหน่งผู้ช่วยเจ้าหน้าที่บันทึกข้อมูล
		  ๓.๑.๒   ได้รับประกาศนียบัตรวิชาชีพ  (ปวช.) หรือเทียบเท่าได้ไม่ต่ำกว่านี้ทุกสาขาที่ ก.อบต. ก.พ. หรือ ก.ค.รับรอง  ซึ่งศึกษาวิชาคอมพิวเตอร์ ไม่น้อยกว่า  ๖ หน่วยกิต  และมีความสามารถในการบันทึกข้อมูลภาษาไทยไม่น้อยกว่านาทีละ ๔๒ คำ และภาษาอังกฤษไม่น้อยกว่านาทีละ  ๓๐ คำ 


/ความรู้…



-๓-
		ความรู้ความสามารถที่ต้องการ
1.  มีความรู้ในการใช้เครื่องเจาะหรือเครื่องบันทึกข้อมูลอย่างเหมาะสมแก่การปฏิบัติงานในหน้าที่
2. มีความรู้ความเข้าใจในกฎหมายสภาตำบล และองค์การบริหารส่วนตำบล กฎหมายว่าด้วยระเบียบบริหารราชการแผ่นดิน กฎหมายว่าด้วยระเบียบ และกฎหมาย  กฎ ระเบียบ และข้อบังคับที่เกี่ยวข้อง และใช้ในการปฏิบัติงานในหน้าที่
3. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
4. มีความสามารถในปฏิบัติหน้าที่ด้วยความละเอียดแม่นยำ
       คุณสมบัติเฉพาะสำหรับตำแหน่งผู้ช่วยช่างเขียนแบบ
		  ๓.๑.๓   ได้รับประกาศนียบัตรวิชาชีพ  (ปวช.) หรือเทียบเท่าได้ไม่ต่ำกว่านี้ทางช่างเขียนแบบ ช่างโยธา สถาปัตยกรรม  หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
		ความรู้ความสามารถที่ต้องการ
1.  มีความรู้ในวิชาช่างเขียนแบบอย่างเหมาะสมแก่การปฏิบัติงานในหน้าที่
2. มีความรู้ความเข้าใจในกฎหมายสภาตำบล และองค์การบริหารส่วนตำบล กฎหมายว่าด้วยระเบียบบริหารราชการแผ่นดิน กฎหมายว่าด้วยระเบียบ และกฎหมาย  กฎ ระเบียบ และข้อบังคับที่เกี่ยวข้อง และใช้ในการปฏิบัติงานในหน้าที่
3. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การปฏิบัติงานในหน้าที่
4. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
5. มีความสามารถในปฏิบัติหน้าที่ด้วยความละเอียดแม่นยำ

       คุณสมบัติเฉพาะสำหรับตำแหน่งผู้ช่วยนักวิชาการศึกษา			
		๓.๑.๔  ได้รับปริญญาตรีหรือเทียบได้ไม่ต่ำกว่านี้ทางบริหาร กฎหมาย เศรษฐศาสตร์ การศึกษา พาณิชยศาสตร์  คณิตศาสตร์  สถิติ  สังคมวิทยา สังคมสงเคราะห์ศาสตร์ วารสารศาสตร์  จิตวิทยา  มนุษยศาสตร์ อักษรศาสตร์  ศิลปะศาสตร์  หรือทางอื่นที่ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
		ความรู้ความสามารถที่ต้องการ 
1. มีความรู้ในวิชาการศึกษาอย่างเหมาะสมแก่การปฏิบัติงานในหน้าที่
2. มีความรู้ ความเข้าใจในกฎหมายสภาตำบลและองค์การบริหารส่วนตำบล และ กฎหมาย กฎ ระเบียบ และข้อบังคับอื่นที่ใช้ในการปฏิบัติงานในหน้าที่
/๓.มีความรู้….


-๔-
3. มีความรู้ทั่วไปเกี่ยวกับเหตุการณ์ปัจจุบันในด้านการเมือง เศรษฐกิจและสังคมโดยเฉพาะอย่างยิ่งของประเทศไทย
4. มีความสามารถในการใช้ภาษาอย่างเหมาะสมแก่การปฏิบัติงานในหน้าที่
5. มีความสามารถในการศึกษาหาข้อมูล วิเคราะห์ปัญหาและสรุปเหตุผล
            คุณสมบัติเฉพาะสำหรับตำแหน่งผู้ช่วยเจ้าหน้าที่พัสดุ
		  ๓.๑.๕   ได้รับประกาศนียบัตรวิชาชีพ (ปวช.) หรือเทียบเท่าได้ไม่ต่ำกว่านี้ทางบัญชี พาณิชยการ  เลขานุการ การตลาด การขาย  ช่างโยธา  ช่างก่อสร้าง  ช่างเครื่องยนต์  ช่างกลโรงงาน หรือทางอื่นที่ ก อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้
		ความรู้ความสามารถที่ต้องการ
1. มีความรู้ความเข้าใจในระเบียบและวิธีปฏิบัติเกี่ยวกับงานพัสดุอย่างเหมาะสมแก่การปฏิบัติงานในหน้าที่
2. มีความรู้ความเข้าใจในกฎหมายสภาตำบล และองค์การบริหารส่วนตำบล กฎหมายว่าด้วยระเบียบบริหารราชการแผ่นดิน กฎหมายว่าด้วยระเบียบ และกฎหมาย  กฎ ระเบียบ และข้อบังคับที่เกี่ยวข้อง และใช้ในการปฏิบัติงานในหน้าที่
3. มีความรู้ความสามารถในการปฏิบัติงานธุรการและงานสารบรรณอย่างเหมาะสมแก่การปฏิบัติงานในหน้าที่
4. มีความรู้ความสามารถในการใช้ภาษาอย่างเหมาะสมแก่การปฏิบัติงานในหน้าที่
5. มีความสามารถในปฏิบัติหน้าที่ด้วยความละเอียดแม่นยำ
5.  เอกสารและหลักฐานที่ใช้สมัคร
	ผู้ประสงค์จะสมัครต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องครบถ้วน พร้อมทั้งนำเอกสารฉบับจริงและสำเนาพร้อมรับรองความถูกต้อง อย่างละ ๑ ฉบับ มายื่นในวันสมัคร ดังนี้
       ๔.๑  รูปถ่ายหน้าตรง ไม่สวมหมวก และไม่สวมแว่นตาดำ ขนาด ๑ นิ้ว จำนวน  ๓    รูป
     (ถ่ายครั้งเดียวกัน และถ่ายไม่เกิน ๖ เดือนนับถึงวันสมัคร)
 ๔.๒  สำเนาทะเบียนบ้าน					 จำนวน    ๑     ฉบับ
 ๔.๓  สำเนาบัตรประชาชน			      		  จำนวน    ๑     ฉบับ
 ๔.๔  สำเนาวุฒิการศึกษา					  จำนวน    ๑     ฉบับ	
 ๔.๕  ใบรับรองแพทย์					  จำนวน    ๑     ฉบับ
 ๔.๖  หลักฐานอื่นๆ เช่น สำเนาทะเบียนสมรส, สำเนาใบเปลี่ยนชื่อตัว-ชื่อสกุล (ถ้ามี)
							 จำนวน    ๑     ฉบับ
ทั้งนี้   ในหลักฐานทุกฉบับ  ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย
/ค่าธรรมเนียม...

				-๕-

ค่าธรรมเนียมการรับสมัคร 
      -  เสียค่าธรรมเนียมการสมัคร   จำนวน  ๑๐๐.-บาท  
        - ตำแหน่งพนักงานขับรถยนต์
        - ตำแหน่งผู้ช่วยเจ้าหน้าที่พัสดุ 
        - ตำแหน่งผู้ช่วยเจ้าหน้าที่บันทึกข้อมูล 
        - ตำแหน่งผู้ช่วยช่างเขียนแบบ
    -เสียค่าธรรมเนียมการสมัคร ตำแหน่งผู้ช่วยนักวิชาการศึกษา จำนวน  ๒๐๐.-บาท    
๖.  เงื่อนไขในการสมัคร
			ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่างๆในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใดๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัคดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น    
  ๗. วัน เวลา และสถานที่รับสมัคร
	 ให้ผู้ประสงค์จะสมัครสามารถรับใบสมัคร และยื่นใบสมัครด้วยตนเองพร้อมหลักฐาน  ณ องค์การบริหารส่วนตำบลดินอุดม อำเภอลำทับ จังหวัดกระบี่  ตั้งแต่วันที่  ๒๑ พฤศจิกายน – ๓๐  พฤศจิกายน  ๒๕๕๕  ในวันและเวลาราชการ
 ๘ . การประกาศรายชื่อผู้มีสิทธิเข้ารับการเลือกสรร
                       กำหนดปิดประกาศรายชื่อผู้มีสิทธิเข้ารับการเลือกสรร และสถานที่เลือกสรร ณ ที่ทำการองค์การบริหารส่วนตำบลดินอุดม  อำเภอลำทับ  จังหวัดกระบี่   ในวันที่  ๖  ธันวาคม  ๒๕๕๕       

       ๙.  วัน เวลา และสถานที่เลือกสรร
	-ตำแหน่งผู้ช่วยนักวิชาการศึกษา
	-ตำแหน่งผู้ช่วยเจ้าหน้าที่พัสดุ
	-ตำแหน่งผู้ช่วยเจ้าหน้าที่บันทึกข้อมูล
	-ตำแหน่งผู้ช่วยช่างเขียนแบบ
/วันที่  ๑๒  ....

			
-๖-

วันที่  ๑๒  ธันวาคม ๒๕๕๕  ณ ห้องประชุมสภาองค์การบริหารส่วนตำบลดินอุดม 
	เวลา
	วิธีการสอบ
	คะแนน
	หมายเหตุ

	๐๙.๐๐-๑๒.๐๐ น.
	ความรู้ความสามารถทั่วไป (ภาค ก.)
ความรู้ความสามารถเฉพาะตำแหน่ง (ภาค ข.)
	๑๐๐
๑๐๐
	

	๑๓.๐๐ น.เป็นต้นไป
	สอบสัมภาษณ์ (ภาค ค.)
	๑๐๐
	




	ตำแหน่งพนักงานขับรถยนต์
วันที่  ๑๒  ธันวาคม ๒๕๕๕  ณ ห้องประชุมสภาองค์การบริหารส่วนตำบลดินอุดม 
	เวลา
	วิธีการสอบ
	คะแนน
	หมายเหตุ

	๐๙.๐๐-๑๒.๐๐ น.
	สอบปฏิบัติ
	๑๐๐
	

	๑๓.๐๐ น.เป็นต้นไป
	สอบสัมภาษณ์  
	๑๐๐
	



	๑๐.  หลักสูตรและวิธีการเลือกสรร มี  ๓ ภาค รวม  ๓๐๐ คะแนน   ดังนี้
 ภาค ก. ภาคความรู้ความสามารถทั่วไป ๑๐๐  คะแนน
 ภาค ข. ความเหมาะสมกับตำแหน่ง      ๑๐๐  คะแนน   
 ภาค ค. (วิธีการสอบสัมภาษณ์ )          ๑๐๐  คะแนน
    
        ๑๑. เกณฑ์การตัดสิน
๑. คณะกรรมการดำเนินการสอบเลือกสรร จะดำเนินการในรูปของคณะกรรมการโดยยึดหลักสมรรถนะ ความเท่าเทียมในโอกาสและประโยชน์ของทางราชการ  ความรู้ ความเสมอภาค และความเป็นธรรมเป็นหลัก
          ๒. ผู้ที่ผ่านการคัดเลือกจะต้องได้รับคะแนนรวมไม่ต่ำกว่าร้อยละหกสิบ
๓. การขึ้นบัญชีรายชื่อผู้ผ่านการเลือกสรร โดยเรียงตามลำดับคะแนนสูงสุดลงมาตามลำดับถ้าคะแนนเท่ากันให้ผู้ที่ได้รับหมายเลขประจำตัวผู้สมัครก่อนเป็นผู้ที่อยู่ในลำดับสูงกว่า
๔. บัญชีรายชื่อผู้ผ่านการเลือกสรรกำหนดให้บัญชีมีอายุใช้ได้ไม่เกิน ๑ ปี แต่ถ้ามีการสรรหาและเลือกสรรในตำแหน่งเดียวกันนั้นอีก และได้ขึ้นบัญชีผู้ผ่านการเลือกสรรได้ในตำแหน่งเดียวกันใหม่แล้วบัญชีผู้ผ่านการเลือกสรรในตำแหน่งดังกล่าวในครั้งก่อนเป็นอันยกเลิก


/๑๒.การประกาศ…


					-๗-

               ๑๒.การประกาศรายชื่อผู้ได้รับการเลือกสรร
	องค์การบริหารส่วนตำบลดินอุดม จะประกาศรายชื่อผู้ผ่านการเลือกสรรให้ทราบโดยทั่วกัน ตั้งแต่วันที่  ๑๗   ธันวาคม   ๒๕๕๕  เป็นต้นไป โดยจะปิดประกาศไว้  ณ  องค์การบริหารส่วนตำบลดินอุดม หรือตรวจสอบได้ที่ www.dinudom.go.th  					
     ๑๓. การบรรจุและแต่งตั้ง
๑. ผู้ได้รับการเลือกสรรจะได้รับการแต่งตั้งให้เป็นพนักงานจ้างตามภารกิจขององค์การบริหารส่วนตำบลดินอุดม (องค์การบริหารส่วนตำบลดินอุดม จะดำเนินการเรียกผู้ที่ได้รับการเลือกสรรมาทำสัญญา ต่อเมื่อได้รับความเห็นชอบจาก ก.อบต.จังหวัดกระบี่ เรียบร้อยแล้ว)
๒.  ระยะเวลาในการจ้างสัญญาจ้างมีกำหนดระยะเวลาไม่เกิน  ๔ ปี และจะต้องผ่านการประเมินผลการปฏิบัติงานในรอบปีที่ผ่านมา เพื่อทำสัญญาจ้างในปีต่อไป ตามเงื่อนไขของประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับพนักงานจ้าง ลงวันที่  ๒๗  กรกฎาคม ๒๕๔๗ โดยได้รับค่าตอบแทนเป็นรายเดือนดังนี้
- ตำแหน่งพนักงานขับรถยนต์  อัตราค่าตอบแทนเดือนละ  ๖,๐๕๐-บาท และเงินเพิ่มการครองชีพชั่วคราว เดือนละ  ๒,๙๕๐.-บาท  รวมรับทั้งสิ้น  ๙,๐๐๐.-บาท 
- ตำแหน่งผู้ช่วยเจ้าหน้าที่บันทึกข้อมูล อัตราค่าตอบแทนเดือนละ  ๖,๐๕๐-บาท และเงินเพิ่มการครองชีพชั่วคราว เดือนละ  ๒,๙๕๐.-บาท  รวมรับทั้งสิ้น  ๙,๐๐๐.-บาท 
- ตำแหน่งผู้ช่วยช่างเขียนแบบ  อัตราค่าตอบแทนเดือนละ  ๖,๐๕๐-บาท และเงินเพิ่มการครองชีพชั่วคราว เดือนละ  ๒,๙๕๐.-บาท  รวมรับทั้งสิ้น  ๙,๐๐๐.-บาท 
- ตำแหน่งผู้ช่วยนักวิชาการศึกษา  อัตราค่าตอบแทนเดือนละ  ๘,๓๔๐.-บาท และเงินเพิ่มการครองชีพชั่วคราว เดือนละ  ๖,๖๖๐.-บาท  รวมรับทั้งสิ้น  ๑๕,๐๐๐.-บาท
- ตำแหน่งผู้ช่วยเจ้าหน้าที่พัสดุ อัตราค่าตอบแทนเดือนละ  ๖,๐๕๐-บาท และเงินเพิ่มการครองชีพชั่วคราว เดือนละ  ๒,๙๕๐.-บาท  รวมรับทั้งสิ้น  ๙,๐๐๐.-บาท 
๓. ผู้ที่สอบได้และได้รับการบรรจุแต่งตั้งเป็นพนักงานจ้าง จะต้องมีข้าราชการระดับ ๓ ขึ้นไป ทำสัญญาค้ำประกันกับองค์การบริหารส่วนตำบลดินอุดม ตามที่องค์การบริหารส่วนตำบลดินอุดมกำหนด
จึงประกาศมาเพื่อทราบโดยทั่วกัน

ประกาศ ณ  วันที่   ๑๔    เดือน  พฤศจิกายน  พ.ศ. ๒๕๕๕

